Teylingen

Teylingen is in gemeente yn 'e Nederlânske provinsje Súd-Hollân. De gemeente leit yn 'e súdlike Bollekrite, noardlik fan 'e stêd Leien. De gemeente ûntstie yn 2006 nei in fúzje fan de gemeenten Sassenheim, Voorhout en Warmond. De gemeente Teylingen hat  ynwenners (, boarne: CBS) op in oerflak fan 33,49 km² wêrfan 5,11 km² wetter.

 Namme  
De namme fan 'e gemeente is ôflaat fan Slot Teylingen, in ruïne yn 'e buorskip Teijlingen yn Voorhout, tichteby de kearn Sassenheim. Dêrnjonken komt de namme ek foar yn de eardere gemeenten Sassenheim, Voorhout en Warmond. Eastlik fan Sassenheim en Lisse leit in dúnrêch mei de namme Teijlingen, dy't weromgiet op in rekonstruearre Germaansk wurd *taglingja ‘sturt’ of ‘smelle, hege dúnrêch’; dat Germaanske wurd is ek werom te finen yn it Ingelske wurd tail.

 Geografy  
De gemeente grinzget oan de gemeenten Noardwyk, Lisse, Haarlimmermar, Kaag en Braassem, Leiderdorp, Leien, Oegstgeest en Katwyk. It grutste part fan de Kagerplassen leit op it grûngebiet fan Teylingen. It polderlân oan 'e eastkant fan de kagerplassen is sûnder boat allinnich troch de buorgemeenten te berikken.

 Kearnen 
De gemeente Teylingen bestiet út de trije folgjende offisjele kearnen:
 Kearn  Ynwenners (2023)CBS:Statline Sassenheim  16.020 Voorhout  17.280 Warmond  5.210

Fierders hat de gemeente de buorskippen Klinkenberg, Oosteinde en Teijlingen

 Stasjons  
Yn de gemeente Teylingen lizze twa spoarstasjons:
 Stasjon Sassenheim, sûnt 2011 yn gebrûk
 Stasjon Voorhout, sûnt 1997 fannijs iepene

 Stêdebannen 
Yn 'e gemeente Teylingen hawwe Sassenheim en Warmond in stêdebân.

Sassenheim
  Tileagd (Roemeenje), sûnt 2001
  Lagos (Portugal), sûnt 2013

Warmond
  Champigné (Frankryk), Jumelage JWCStedenband Champingé, Stichting JWC

 Galery 

 Keppeling om utens 
 Offisjele hiemside fan de gemeente

Kategory:Gemeente yn Súd-Hollân
Kategory:Bestjoerlike ienheid oprjochte yn 2006